stanford-oval/wikipedia huggingface dataset:
พุทธชยันตี 2600 ปี แห่งการตรัสรู้
การจัดงานในประเทศไทย > การเตรียมงาน

ในการประชุมมหาเถรสมาคมครั้งที่ 28/2553 เมื่อวันที่ 20 ธันวาคม 2553 มหาเถรสมาคมได้เห็นชอบให้มีการจัดงานวันวิสาขบูชา ปี 2555 ครบรอบ 26 ศตวรรษ แห่งการตรัสรู้ของสมเด็จพระสัมมาสัมพุทธเจ้าเป็นเบื้องต้น และมหาเถรสมาคมได้มีมติที่ 628/2553 เห็นชอบให้มีการจัดงานวันวิสาขบูชา ปี 2555 เป็นพิเศษ เพราะวันวิสาขบูชา ปี 2555 ถือเป็นวันสำคัญยิ่งเป็นพิเศษ เนื่องจากเป็นวันครบรอบ 2,600 ปี หรือครบศตวรรษที่ 26 แห่งการตรัสรู้ขององค์สมเด็จพระสัมมาสัมพุทธเจ้า สำนักงานพระพุทธศาสนาแห่งชาติได้ประสานขอรับฟังความคิดเห็นจากกรรมการมหาเถรสมาคม อธิการบดีและคณบดีบัณฑิตวิทยาลัยสงฆ์ เจ้าคณะภาค นักวิชาการทางพระพุทธศาสนา มีความเห็นสอดคล้องกันว่า ควรมีการจัดกิจกรรมพิเศษให้ยิ่งใหญ่เช่นเดียวกับการจัดงานฉลอง 25 พุทธศตวรรษ
ในปี พ.ศ. 2555 สำนักงานพระพุทธศาสนาแห่งชาติได้มีการประชุมหารือร่วมกับ ปลัดกระทรวงวัฒนธรรม ผู้แทนกรมการศาสนา ผู้แทนมหาวิทยาลัยมหาจุฬาลงกรณราชวิทยาลัย ผู้แทนมหาวิทยาลัยมหามกุฏราชวิทยาลัย ผู้แทนมูลนิธิหอจดหมายเหตุพุทธทาสอินทปัญโญ และองค์กรภาคเอกชนอื่น ๆ เพื่อสรุปหาแนวทางการจัดงาน และเสนอมหาเถรสมาคมเพื่อเห็นชอบ และมหาเถรสมาคมได้มีมติเห็นชอบให้ใช้แนวทางการดำเนินงานตามที่ที่ประชุมของสำนักงานพระพุทธศาสนาแห่งชาติดังกล่าวเสนอมา โดยให้มีลักษณะเช่นเดียวกับการจัดงานฉลอง 25 พุทธศตวรรษ ที่รัฐบาลเป็นเจ้าภาพในการจัด โดยที่ประชุมมีมติร่วมกันดังนี้
ใช้ชื่อว่า “งานฉลองสัมพุทธชยันตี 2,600 ปี แห่งการตรัสรู้ของ พระพุทธเจ้า”
รัฐบาลและคณะสงฆ์ไทยโดยมหาเถรสมาคม เป็นผู้รับผิดชอบการจัดงานหลัก
ใช้งบประมาณสนับสนุนจากรัฐบาล
การจัดงานแบ่งเป็น 3 ลักษณะ คือ ด้านการปฏิบัติบูชา ด้านวิชาการ และด้านกิจกรรมเกี่ยวกับศิลปวัฒนธรรม
ระยะเวลาจัดงานในช่วงสัปดาห์เทศกาลวิสาขบูชา ประจำปี พ.ศ. 2555 ตั้งแต่วันที่ 29 พฤษภาคม 2555 - วันที่ 4 มิถุนายน 2555 รวม 7 วัน
ให้มีธงสัญลักษณ์ “งานฉลอง สัมพุทธชยันตี 2,600 ปี แห่งการตรัสรู้ของพระพุทธเจ้า” เพื่อให้ทุกวัดทั้งในและต่างประเทศใช้ประดับบริเวณวัดและสถานที่เหมาะสม
การจัดงานในประเทศไทย > คณะกรรมการจัดงานภาครัฐ

ได้มีคำสั่งสำนักนายกรัฐมนตรี เรื่อง แต่งตั้งคณะกรรมการอำนวยการจัดงานฉลองพุทธชยันตี 2600 ปี แห่งการตรัสรู้ของพระพุทธเจ้า กรรมการประกอบด้วย
มหาเถรสมาคมเป็นที่ปรึกษา รองนายกรัฐมนตรีเป็นประธานกรรมการ รัฐมนตรีที่เกี่ยวข้องเป็นกรรมการ ปลัดกระทรวงที่เกี่ยวข้องเป็นกรรมการ หัวหน้าส่วนราชการ หน่วยงาน องค์กร มูลนิธิ ที่เกี่ยวข้อง เป็นกรรมการ ปลัดสำนักนายกรัฐมนตรีเป็นกรรมการและเลขานุการ ผู้อำนวยการสำนักงานพระพุทธศาสนาแห่งชาติและอธิบดีกรมการศาสนา เป็นกรรมการและผู้ช่วยเลขานุการ
การจัดงานในประเทศไทย > พิธีหลวง

หมายกำหนดการพิธีและพระราชพิธีทรงบำเพ็ญพระราชกุศลวิสาขบูชา พุทธศักราช 2555 ในช่วงเดือนมิถุนายน พ.ศ. 2555 ดังต่อไปนี้
| วันที่ | เวลา | พระราชพิธี | สถานที่ |
| --- | --- | --- | --- |
| วันอังคารที่ 29 พฤษภาคม | 07.00 น. - 10.00 น. | พิธีอัญเชิญพระบรมสารีริกธาตุจากพระบรมมหาราชวังไปประดิษฐาน ณ มณฑลพิธีท้องสนามหลวง* | วัดพระศรีรัตนศาสดาราม ในพระบรมมหาราชวัง |
| วันอาทิตย์ที่ 3 มิถุนายน | 17.00 น. | พระราชพิธีทรงตั้งเปรียญ | วัดพระศรีรัตนศาสดาราม ในพระบรมมหาราชวัง |
| วันจันทร์ที่ 4 มิถุนายน | 16.00 น. - 17.00 น. | พิธีบำเพ็ญพระราชกุศลวันวิสาขบูชา* | ลานพระศรีศากยทศพลญาณประธานพุทธมณฑลสุทรรศน์ พุทธมณฑล |
| วันจันทร์ที่ 4 มิถุนายน | 17.30 น. | สมเด็จพระนางเจ้าสิริกิติ์ พระบรมราชินีนาถ  พระบรมราชชนนีพันปีหลวง  เสด็จฯ ไปงานวันวิสาขบูชา | มณฑลพิธีท้องสนามหลวง |
| วันจันทร์ที่ 4 มิถุนายน | 18.00 น. | พระราชพิธีทรงบำเพ็ญพระราชกุศลวิสาขบูชา | วัดพระศรีรัตนศาสดาราม ในพระบรมมหาราชวัง |
โทรทัศน์รวมการเฉพาะกิจแห่งประเทศไทยถ่ายทอดสดผ่านสถานีวิทยุโทรทัศน์แห่งประเทศไทยตามวันและเวลาดังกล่าว
การจัดงานในประเทศอื่น ๆ

ในประเทศที่มีประชากรส่วนใหญ่นับถือพระพุทธศาสนา ได้มีการจัดงานพุทธชยันตี 2600 ปี แห่งการตรัสรู้ พร้อมกันในปี พ.ศ. 2555 เช่นเดียวกัน อย่างไรก็ดีเนื่องด้วยการนับพุทธศักราชที่แตกต่างกัน ทำให้ประเทศต่าง ๆ เช่น ประเทศอินเดีย ศรีลังกา และพม่า จัดงานฉลองพุทธชยันตี 2600 ปี แห่งการตรัสรู้ เร็วกว่าประเทศไทย 1 ปี 1
โดยในประเทศศรีลังกา พม่า อินเดีย ได้ประกาศให้มีการเฉลิมฉลองในวาระนี้เป็นเวลา 3 ปี ตั้งแต่วิสาขบูชา พ.ศ. 2553 ถึงพ.ศ. 2555 เช่นในประเทศศรีลังกาใช้ชื่องานว่า The 2600th Sambuddathwa Jayanthi โดยจัดงานเฉลิมฉลองใหญ่ทั่วประเทศในช่วงเทศกาลวิสาขบูชา ในปี พ.ศ. 2554 (พ.ศ. 2555 ตามการนับพุทธศักราชแบบศรีลังกา) มีการออกเหรียญที่ระลึกโดยรัฐบาล การจัดสร้างอนุสรณ์สถานพุทธชยันตี และการบูรณะพุทธเจดีย์สถานโบราณในเมืองอนุราธปุระ และกิจกรรมพุทธบูชาต่าง ๆ ถูกจัดขึ้นทั่วประเทศ ในช่วงเทศกาลวิสาขบูชา นอกจากนี้ รัฐบาลยังได้ส่งเสริมให้ประชาชนไปนมัสการพุทธสังเวชนียสถาน โดยมีการจัดงานใหญ่ของรัฐบาลและคณะสงฆ์ศรีลังกาในพุทธสถานสำคัญที่เกี่ยวเนื่องกับพุทธประวัติในประเทศอินเดีย-เนปาล ตลอดทั้งปี
เชิงอรรถ

หมายเหตุ 1:  ประเทศไทยจัดงานฉลอง พุทธชยันตี 2600 ปี แห่งการตรัสรู้ ในปี พ.ศ. 2555 ซึ่งช้ากว่าประเทศอื่น ๆ 1 ปี โดยประเทศอินเดีย ศรีลังกา และพม่า จัดงานฉลองนี้ในเดือนพฤษภาคม ปี พ.ศ. 2554 (ตามการนับพุทธศักราชแบบไทย) เนื่องจากประเทศไทยนับพุทธศักราชช้ากว่าประเทศอื่น โดยประเทศไทยนับหนึ่งปีหลังพุทธปรินิพพานเป็น พ.ศ. 1 แต่ประเทศอื่นนับตั้งแต่การปรินิพพานของพระพุทธเจ้าเป็น พ.ศ. 1 (ดูเพิ่มที่ พุทธศักราช)
ดูเพิ่ม

พุทธชยันตี
วันวิสาขบูชา
งานฉลอง 25 พุทธศตวรรษ
ธงฉัพพรรณรังสี (ธงพระพุทธศาสนาสากล)
แหล่งข้อมูลอื่น

คณะกรรมการฝ่ายประชาสัมพันธ์ การจัดงานฉลองพุทธชยันตี ๒๖๐๐ ปี แห่งการตรัสรู้ของพระพุทธเจ้า เก็บถาวร 2012-05-27 ที่ เวย์แบ็กแมชชีน
พุทธชยันตี มหาธัมมาภิสมัย ที่มาแห่งชัยชนะของพุทธศาสนา
มหาวิทยาลัยมหาจุฬาลงกรณราชวิทยาลัย. (2555). งานฉลองพุทธชยันตี ๒,๖๐๐ ปี. [ออน-ไลน์]. เข้าถึงได้จาก : http://www.icundv.com
สำนักงานพระพุทธศาสนาแห่งชาติ. (2555). งานฉลองพุทธชยันตี ๒,๖๐๐ ปี แห่งการตรัสรู้ของพระพุทธเจ้า (Buddhajanti: The Celebration of 2,600 Years of the Buddha’s Enlithenment.). [ออน-ไลน์]. เข้าถึงได้จาก :  เก็บถาวร 2016-03-05 ที่ เวย์แบ็กแมชชีน
ธงสัญลักษณ์พุทธชยันตี 2600 ปี แห่งการตรัสรู้
ริ้วกระบวนอิสริยยศอัญเชิญพระบรมสารีริกธาตุหลวง จากพระบรมมหาราชวัง ไปประดิษฐาน ณ มณฑลพิธีท้องสนามหลวง เนื่องในโอกาสพุทธชยันตี 2600 ปี แห่งการตรัสรู้
ชาวพุทธศรีลังกาฉลองสัมพุทธชยันตี 2600 ปีแห่งการตรัสรู้ ณ พุทธคยา ประเทศอินเดีย
เลสลีย์ แมนวิลล์

| เลสลีย์ แมนวิลล์ ซีบีอี |
| --- | --- |
แมนวิลล์ในปี ค.ศ. 2010
เกิด: เลสลี แอนน์ แมนวิลล์  (1956-03-12) 12 มีนาคม ค.ศ. 1956 (68 ปี) ไบรตัน อีสต์ซัสเซกซ์ ประเทศอังกฤษ
ศิษย์เก่า: Italia Conti Academy of Theatre Arts
อาชีพ: นักแสดง
ปีปฏิบัติงาน: 1972–ปัจจุบัน
คู่สมรส: แกรี โอลด์แมน (สมรส 1987; หย่า 1990) Joe Dixon (สมรส 2000; หย่า 2004)
บุตร: 1 คน
เลสลีย์ แอนน์ แมนวิลล์ ซีบีอี (อังกฤษ: Lesley Ann Manville  CBE; เกิด 12 มีนาคม ค.ศ. 1956) เป็นนักแสดงชาวอังกฤษ
เลฟท์อะไลฟ์

| เลฟท์อะไลฟ์ |
| --- | --- |

ผู้พัฒนา: Ilinx
ผู้จัดจำหน่าย: สแควร์เอนิกซ์
กำกับ: Toshifumi Nabeshima
อำนวยการผลิต: Shinji Hashimoto
ศิลปิน: Yoji Shinkawa Takayuki Yanase
แต่งเพลง: Hidenori Iwasaki
ชุด: ฟรอนต์มิชชั่น
เอนจิน: Orochi 4
เครื่องเล่น: ไมโครซอฟท์ วินโดวส์ เพลย์สเตชัน 4
วางจำหน่าย: JP: 28 กุมภาพันธ์ 2019 ทั่วโลก: 5 มีนาคม 2019
แนว: ลอบเร้น
รูปแบบ: ผู้เล่นคนเดียว, หลายผู้เล่น
เลฟท์อะไลฟ์ (อังกฤษ: Left Alive) เป็นวิดีโอเกมแนวลอบเร้น พัฒนาโดย Ilinx และจัดจำหน่ายโดยสแควร์เอนิกซ์ สำหรับไมโครซอฟท์ วินโดวส์และเพลย์สเตชัน 4 ตัวเกมได้รับการประกาศในงานแถลงข่าวโดยโซนี่อินเตอร์แอ็กทีฟเอ็นเตอร์เทนเมนต์ ก่อนงานโตเกียวเกมโชว์ ในปี 2017 โดยที่ตัวเกมถูกเซ็ตอยู่ในจักรวาลของเกม ฟรอนต์มิชชั่น เลฟท์อะไลฟ์ ได้รับเสียงวิจารณ์แง่ลบเป็นอย่างมากจากนักวิจารณ์
แหล่งข้อมูลอื่น

เว็บไซต์ทางการ
เลมมิงส์ (โฆษณา)

เลมมิงส์ (อังกฤษ: Lemmings) เป็นโฆษณาโทรทัศน์ซึ่งเปิดตัวแมคอินทอชออฟฟิศ คอมพิวเตอร์รุ่นหนึ่งของบริษัทแอปเปิล ในสหรัฐอเมริกา โดยออกอากาศระหว่างการแข่งขันซูเปอร์โบวล์เมื่อปี พ.ศ. 2528 ปีเดียวหลังจากที่แมคอินทอชรุ่นแรกเปิดตัวเมื่อปี พ.ศ. 2527 โฆษณาชุดนี้ไม่ประสบความสำเร็จมากนักเนื่องจากถูกมองว่าดูถูกลูกค้าซึ่งเป็นนักธุรกิจที่มีศักยภาพ
โฆษณานี้มีเค้าโครงมาจากตำนานพื้นบ้านที่กล่าวว่าหนูเลมมิงมักฆ่าตัวตายเป็นหมู่เป็นระยะ ๆ โดยในโฆษณาเริ่มด้วยเพลงฮี-โฮซึ่งมีทำนองที่ให้ความรู้สึกหดหู่ และมีภาพนักธุรกิจโพกผ้าปิดตาเดินเรียงกันเป็นแถวยาวบนหน้าผาที่มีฝุ่นตลบ และค่อย ๆ กระโดดจากหน้าผาฆ่าตัวตายทีละคน สุดท้ายมีเสียงประกาศว่าจะวางขายแมคอินทอชออฟฟิศ จากนั้นนักธุรกิจคนหนึ่งเดินมาถึงปลายหน้าผา และเปิดผ้าปิดตา จากนั้นปรากฏภาพนักธุรกิจอีกกลุ่มหนึ่งโพกผ้าปิดตาเดินเรียงกันเป็นแถวยาว ก่อนที่จะมีเสียงประกาศว่า “คุณจะลองพิสูจน์ด้วยตัวคุณเอง หรือจะดำเนินธุรกิจของคุณต่อไปตามปกติ”
ดูเพิ่ม

1984 (โฆษณา)
เลสลีย์ กอร์

| เลสลีย์ กอร์ |
| --- | --- |
Gore as a Batman guest star, 1967
เกิด: เลสลีย์ ซู โกลด์สไตน์ 2 พฤษภาคม พ.ศ. 2489 บรุกลิน นครนิวยอร์ก รัฐนิวยอร์ก สหรัฐ
เสียชีวิต: 16 กุมภาพันธ์ พ.ศ. 2558 (68 ปี) แมนแฮตตัน นครนิวยอร์ก สหรัฐ
สาเหตุเสียชีวิต: มะเร็งปอด
อาชีพ:  Singer  songwriter  actress  activist 
ปีปฏิบัติงาน: 1963–2014
ยุคสมัย: 1960s
ผลงานเด่น: "It's My Party" , "Judy's Turn to Cry" , "You Don't Own Me".
คู่รัก: Lois Sasson
อาชีพทางดนตรี
แนวเพลง:  Pop  Rock music 
เครื่องดนตรี: Vocals
ค่ายเพลง:  Mercury  Mowest  A&M 
 นักดนตรี
เว็บไซต์: lesleygore.com
เลสลีย์ กอร์ (อังกฤษ: Lesley Gore) (2 พฤษภาคม พ.ศ. 2489 - 16 กุมภาพันธ์ พ.ศ. 2558) เป็นนักร้อง-นักแต่งเพลงชาวอเมริกัน ในยุคสมัยของเกิร์ลกรุ๊ปรุ่งเรือง เธอเป็นที่รู้จักดีในผลงานเพลงดังในค.ศ. 1963 เพลง "It's My Party" ที่เธอได้บันทึกเสียงเมื่ออายุ 16 ปี หลังจากที่โด่งดังเธอเป็นที่จดจำในฐานะนักร้องทีนป็อปในช่วงค.ศ. 1963 - 1967 ในช่วงเวลาที่เธอเกิด ครอบครัวของเธออยู่ในระหว่างเปลี่ยนชื่อกลับเป็นชื่อรัสเซีย (กอร์)
ชาวไทยมักคุ้นเคยชื่นชอบเพลง  "Just Let Me Cry " และยังมีผู้ฟังนิยมขอเพลงนี้ทางรายการวิทยุจนถึงปัจจุบัน กอร์เสียชีวิตด้วยโรคมะเร็งปอดในวันที่ 16 มีนาคม พ.ศ. 2558 ที่แมนฮัตตัน ด้วยอายุ 68 ปี
เลสลีย์ รอย

| เลสลีย์ รอย |
| --- | --- |
เกิด: ค.ศ.  1986 (อายุ 37–38 ปี) ดับลิน ไอร์แลนด์
ที่เกิด: แบลบริเกิน, ดับลิน ประเทศไอร์แลนด์
แนวเพลง: ออลเทอร์นาทีฟร็อก, ป็อปร็อก
ช่วงปี: 2008–ปัจจุบัน
ค่ายเพลง: Religion Music, Jive Records

เว็บไซต์: myspace.com/lesleyroy
เลสลีย์ รอย (อังกฤษ: Lesley Roy) เป็นนักร้องนักแต่งเพลงจากแบลบริเกิน ในดับลิน ประเทศไอร์แลนด์ เธอเซ็นสัญญากับสังกัดอิสระแห่งหนึ่งในไอร์แลนด์ และใน ค.ศ. 2006 เธอเซ็นสัญญากับสังกัดไจฟ์เรเคิดส์ในสหรัฐอเมริกา เธอออกอัลบั้มเปิดตัว อันบิวตีฟูล ใน ค.ศ. 2008 ผลิตโดยแมกซ์ มาร์ติน จากนั้นเธอผันตัวไปแต่งเพลง และเป็นที่สนใจของมาร์ก จอร์แดน ผู้จัดการที่แจ้งเกิดให้ริอานนา และเป็นเจ้าของบริษัทรีเบลวันแมเนจเมนต์แอนด์พับบลิชชิง รอยประสบความสำเร็จในฐานะนักแต่งเพลงให้กับแอดัม แลมเบิร์ต มิสมอนทรีออล เมดินา แจนา คราเมอร์ และมาร์ลี สก็อตต์
เลสลี แลมพอร์ต

เลสลี แลมพอร์ต (อังกฤษ: Leslie Lamport) เกิดเมื่อวันที่ 7 กุมภาพันธ์ ค.ศ.1941 เป็นนักวิทยาการคอมพิวเตอร์ชาวอเมริกัน เป็นที่รู้จักกันในผลงานที่เกี่ยวกับระบบประมวลผลแบบกระจาย (อังกฤษ: Distributed Computing) และเป็นผู้ออกแบบระบบจัดเตรียมเอกสารลาเท็กซ์ แลมพอร์ตได้รับรางวัลทัวริงปี 2013 จากงานของเขาที่ช่วยปรับปรุงระบบประมวลผลแบบกระจายให้มีความถูกต้อง ประสิทธิภาพ และความน่าเชื่อถือมากขึ้น
เลสเซอร์แอนทิลลีส

| เลสเซอร์แอนทิลลีส   Kleine Antillen (ดัตช์)   Petites Antilles (ฝรั่งเศส)   Antillas menores (สเปน) |
| --- | --- |
ภูมิภาคในแคริบเบียน
สถานที่ตั้งในแคริบเบียน
ภูมิภาค: แคริบเบียน
ประเทศเกาะ:  20   แองกวิลลา    แอนทีกาและบาร์บิวดา    อารูบา    บาร์เบโดส    หมู่เกาะบริติชเวอร์จิน    แคริบเบียนเนเธอร์แลนด์    กูราเซา    ดอมินีกา    กรีเนดา    กัวเดอลุป    มาร์ตีนิก    มอนต์เซอร์รัต    แซงบาร์เตเลมี    เซนต์คิตส์และเนวิส    เซนต์ลูเชีย    แซ็ง-มาร์แต็ง    เซนต์วินเซนต์และเกรนาดีนส์    ซินต์มาร์เติน    ตรินิแดดและโตเบโก    หมู่เกาะเวอร์จินของสหรัฐ  
พื้นที่
 • ทั้งหมด: 13,012 ตร.กม. (5,024 ตร.ไมล์)
ประชากร (2009)
 • ทั้งหมด: 3,735,636 คน
 • ความหนาแน่น: 287.09 คน/ตร.กม. (743.6 คน/ตร.ไมล์)
เดมะนิม: Lesser Antillean
เขตเวลา: UTC−4 (เวลามาตรฐานแอตแลนติก)
 • ฤดูร้อน  (เวลาออมแสง): UTC−3 (เวลาออมแสงแอตแลนติก)
เลสเซอร์แอนทิลลีส (อังกฤษ: Lesser Antilles) เป็นหมู่เกาะที่เป็นส่วนหนึ่งของหมู่เกาะเวสต์อินดีส ประกอบด้วยเกาะต่าง ๆ เรียงรายเป็นวงโค้งจากดินแดนเปอร์โตริโกไปทางฝั่งตะวันออกเฉียงเหนือของทวีปอเมริกาใต้ และหมู่เกาะทางตอนเหนือของประเทศเวเนซุเอลา รวมทั้งหมู่เกาะเวอร์จิน หมู่เกาะลีเวิร์ด หมู่เกาะวินด์เวิร์ด และเนเธอร์แลนด์แอนทิลลีส ส่วนใหญ่ของประเทศบาร์เบโดสและประเทศตรินิแดดและโตเบโก
เรโวลูชัน X

| เรโวลูชัน X |
| --- | --- |
ใบปลิวเวอร์ชันอาร์เคดของทวีปอเมริกาเหนือ
ผู้พัฒนา: มิดเวย์ (อาร์เคด) เรจซอฟต์แวร์ (พอร์ต) ซอฟต์แวร์ครีเอชันส์ (พอร์ต)
ผู้จัดจำหน่าย: มิดเวย์ (อาร์เคด) อะเคลม (พอร์ต)
ออกแบบ: จอร์จ เปโตร แจ็ก เฮเกอร์
แต่งเพลง: คริส แกรนเนอร์ วินเซ ปอนตาเรลลิ (เดี่ยวกีตาร์) แอโรสมิธ
เครื่องเล่น: อาร์เคด, ซูเปอร์นินเท็นโดเอนเตอร์เทนเมนต์ซิสเตม, เจเนซิส, เอ็มเอส-ดอส, แซตเทิร์น, เพลย์สเตชัน
วางจำหน่าย: 23 พฤษภาคม ค.ศ. 1994 (โปรโต 5.0) 16 มิถุนายน ค.ศ. 1994 (การแก้ไข 1.0, ปัจจุบัน)
แนว: สนามยิงปืน
รูปแบบ: ผู้เล่นสูงสุด 3 คน ผู้เล่น 2 คนในระบบคอนโซล
ระบบอาร์เคด: มิดเวย์ เอกซ์ ยูนิต
เรโวลูชัน X (อังกฤษ: Revolution X) เป็นวิดีโอเกมยิงปืนที่ได้รับการพัฒนาโดยบริษัทมิดเวย์และเปิดตัวในระบบอาร์เคดเมื่อ ค.ศ. 1994 โดยมีรูปแบบการเล่นคล้ายกับเกมเทอร์มิเนเตอร์ 2: จัดจ์เมนต์เดย์ แต่มีธีมเกี่ยวกับวงแอโรสมิธ โดยเป็นเรื่องราวของระบอบการปกครองนิวออร์เดอร์เนชันที่กดขี่ และผู้นำชื่อเฮลกาได้ลักพาตัวแอโรสมิธ โดยผู้เล่นต้องใช้ปืนติดตั้งเพื่อควบคุมเส้นกากบาทบนหน้าจอและยิงศัตรู สมาชิกของแอโรสมิธได้ซ่อนอยู่ทุกหนทุกแห่งระหว่างประเทศของเกม และต้องหาให้พบเพื่อได้มาซึ่งฉากจบที่แท้จริงของเกม
เกมอาร์เคดประสบความสำเร็จอย่างมากเกี่ยวกับการวิจารณ์และในเชิงพาณิชย์ แต่พอร์ตทั้งหมดกลับได้รับการตอบรับในทางลบ
โครงเรื่อง

ในเรื่องราวชาวดิสโทเปียใน ค.ศ. 1996 พันธมิตรของรัฐบาลที่ทุจริตและกองกำลังทหารขององค์การได้เข้าควบคุมโลกภายใต้หน้ากากของ "นิวออร์เดอร์เนชัน" (NON) นิวออร์เดอร์เนชันพร้อมด้วยผู้บัญชาการซึ่งลวงด้วยเสน่ห์ที่ชื่อเฮลกา (แสดงโดยเคอร์รี ฮอสกินส์) ได้ประกาศสงครามกับวัฒนธรรมของเยาวชน (ผู้ใดก็ตามที่มีอายุระหว่าง 13 ถึง 30 ปี) รวมทั้งได้สั่งห้ามดนตรี, โทรทัศน์, นิตยสาร และวิดีโอเกมทุกรูปแบบ ส่วนผู้เล่นเดินทางไปที่ "คลับ X" ในลอสแอนเจลิสเพื่อดูการแสดงสดของแอโรสมิธ แต่วงนี้ได้ถูกกองทหารของนิวออร์เดอร์เนชันจับตัวไว้ และผลักไล่ออกจากเวทีไประหว่างการแสดง หลังจากหนีออกจากคลับ ผู้เล่นได้ขโมยเฮลิคอปเตอร์และบินไปทั่วเมืองเพื่อค้นหารถของวงดนตรีดังกล่าว จากที่นี่ ผู้เล่นจะต้องทำลายการเข้าประจำตำแหน่งของนิวออร์เดอร์เนชันในตะวันออกกลาง, ป่าแอมะซอน และขอบแปซิฟิก จากนั้นเดินทางไปลอนดอนเพื่อเอาชนะเฮลกา และกองกำลังที่เหลือของเธอที่สนามกีฬาเวมบลีย์
รูปแบบการเล่น

เรโวลูชัน X เป็นเกมยิงที่ไม่ต้องเดินที่ผู้เล่นจะต้องยิงเป้าหมายรวมถึงทหารนิวออร์เดอร์เนชันและยานพาหนะ โดยมีเป้าหมายสูงสุดในการช่วยเหลือวงดนตรีดังกล่าว ผู้เล่นเริ่มเกมที่คลับ X ในลอสแอนเจลิส โดยขั้นแรกต้องต่อสู้กับกองทหานิวออร์เดอร์เนชัน จากนั้น จึงขโมยเฮลิคอปเตอร์เพื่อบินข้ามเมือง และค้นหารถของแอโรสมิธ โดยถัดมา พวกเขาจะต้องทำลายโครงสร้างของนิวออร์เดอร์เนชันสามแห่งในป่าแอมะซอน, ตะวันออกกลาง และขอบแปซิฟิก ซึ่งสามด่านนี้สามารถเล่นได้ในลำดับใดก็ได้ อย่างไรก็ตาม การไม่ผ่านด่านตะวันออกกลางให้เสร็จภายในเวลาที่กำหนดจะส่งผู้เล่นกลับไปสู่จุดเริ่มต้นเพื่อพยายามอีกครั้ง ในที่สุด ผู้เล่นจะได้เข้าสู่สนามกีฬาเวมบลีย์เพื่อการต่อสู้ครั้งสุดท้ายกับกองกำลังนิวออร์เดอร์เนชัน และหัวหน้านายหญิงที่ชื่อเฮลกา ตลอดทั้งเกม ผู้เล่นสามารถยิงวัตถุที่อาจเผยให้เห็นถึงเพาเวอร์-อัป เช่น เชคเติมพลังชีวิต, ซีดี, เลเซอร์ดิสก์อันทรงพลัง และซูเปอร์กัน, ระเบิดหัวกะโหลก รวมถึงโล่ ผู้เล่นยังสามารถหาตัวประกันและปลดปล่อยพวกเธอ เพื่อรับคะแนนพิเศษตลอดทั้งเกม
ในตอนท้ายของแต่ละด่าน ผู้เล่นจะได้รับคะแนนโบนัสตามจำนวนศัตรูที่ถูกฆ่าและตัวประกันที่ได้รับการช่วยเหลือ รวมถึงจำนวนความเสียหายที่ได้ทำ ส่วนสมาชิกทั้งห้าของแอโรสมิธได้ซ่อนอยู่ในสถานที่ลับตลอดทั้งเกม เมื่อพบ สมาชิกแต่ละคนจะมอบชุดปีกของแอโรสมิธแก่ผู้เล่น ซึ่งจะเพิ่มโบนัสเมื่อจบด่าน ผู้เล่นต้องหาสมาชิกทุกคนให้ได้เพื่อปลดล็อกฉากจบและระดับโบนัสที่ดีที่สุด ซึ่งผู้เล่นจะกลับไปหลังเวทีหลังจากถล่มเฮลกา และสามารถเก็บแมมมีอะวอดส์ที่มีมูลค่าสูง รวมทั้งปาร์ตีกับวงดนตรีดังกล่าวได้
การพัฒนาและการตลาด

มอร์ทัลคอมแบต II ได้นำเสนอโฆษณาที่มีเครื่องหมายเรโวลูชัน X แบบเก่าที่ผู้ควบคุมเกมอาร์เคดสามารถเปิดและปิดได้ และบางโอกาส หลังจากการระเบิดขนาดใหญ่ในเกม จะสามารถได้ยินสตีเวน ไทเลอร์ พูดว่า "โทสตี!" ด้วยเสียงแหลมสูงในการอ้างอิงถึงสื่อไข่อีสเตอร์ในเกมมอร์ทัลคอมแบต II ทั้งนี้ แรกเริ่มเดิมที เกมนี้ได้รับการพัฒนาในฐานะเกมที่อิงจากภาพยนตร์จูราสสิค พาร์ค กำเนิดใหม่ไดโนเสาร์ อย่างไรก็ตาม บริษัทเซกาได้รับสิทธิ์ดังกล่าวแทน และในที่สุดก็เปิดตัวเกมอาร์เคดตามภาพยนตร์ของตัวเอง จากนั้น บริษัทมิดเวย์จึงได้ปรับเปลี่ยนแนวคิดใหม่ให้ไปยังแอโรสมิธแทน
ทั้งนี้ รุ่นแรกที่มีป้ายกำกับโพรโต 5.0 (23 พฤษภาคม ค.ศ. 1994) ขาดตัวอย่างคำพูดหลายตัวอย่างที่พูดโดยสมาชิกของแอโรสมิธ ซึ่งสามารถได้ยินได้หลังจากรวบรวมเพาเวอร์-อัป และมีด่านขอบแปซิฟิกที่สั้นกว่า ส่วนการแก้ไข 1.0 (16 มิถุนายน ต.ศ. 1994) ได้กู้คืนตัวอย่างคำพูดที่หายไป และมีด่านขอบแปซิฟิกที่สมบูรณ์ ตลอดจนมีเส้นกากบาทในผู้เล่นคนที่ 2 และผู้เล่นคนที่ 3 โดยเรโวลูชัน X เปิดตัวในรูปแบบผู้เล่นสองคนแบบอาร์เคดตั้งตรง และแบบหรูหราสำหรับผู้เล่นสามคน รวมถึงเป็นชุดแปลงสำหรับเกมปืนที่มีอยู่ เช่น เทอร์มิเนเตอร์ 2: ดิอาร์เคดเกม
เรโวลูชัน X อีกรายการที่มีพับลิกเอเนมีของกลุ่มฮิปฮอปได้รับการพิจารณา แต่มีรายงานว่าถูกยกเลิกหลังจากได้รับการตอบรับเชิงลบที่เรโวลูชัน X รุ่นดั้งเดิมได้รับ
ซาวด์แทร็ก

ซาวด์แทร็กประกอบด้วยเพลงของแอโรสมิธหลายเพลงที่วนซ้ำอย่างต่อเนื่อง ได้แก่ "อีตเดอะริช", "สวีตอีโมชัน", "ทอยส์อินดิแอตติก" และ"วอล์กดีสเวย์" ส่วนเวอร์ชันดนตรีในลิฟต์ของ "เลิฟอินแอนอลิเวเตอร์" บรรเลงในส่วนลิฟต์ของด่านป่าแอมะซอน ซาวด์แทร็กดังกล่าวได้รับการนำเสนอในข้อเสนอซีดีหลังจากเล่น หรือระหว่างโหมดดึงดูดความสนใจ
เวอร์ชันคอนโซลประกอบด้วยลูปเพลง "แร็กดอล" สำหรับหน้าจอดึงดูดความสนใจ, เมนูหลัก และคะแนน ส่วนเพลง "ฟีเวอร์" สำหรับด่านตะวันออกกลาง และเพลง "ดู้ด (ลุกส์ไลก์อะเลดี)" สำหรับตอนจบ
พอร์ต

เกมดังกล่าวได้รับการพอร์ตโดยบริษัทเรจซอฟต์แวร์ และบริษัทซอฟต์แวร์ครีเอชันส์ รวมทั้งได้รับการเผยแพร่โดยบริษัทอะเคลมสำหรับคอมพิวเตอร์เอ็มเอส-ดอส, ซูเปอร์นินเท็นโดเอนเตอร์เทนเมนต์ซิสเตม, เมกาไดรฟ์, เพลย์สเตชัน และเซกา แซตเทิร์น นอกจากนี้ ได้มีการเสนอเวอร์ชัน 32เอกซ์ ที่อิเล็กทรอนิกเอ็นเตอร์เทนเมนต์เอ็กซ์โป ค.ศ. 1995 แต่ไม่เคยมีการเผยแพร่และอาจไม่เสร็จสมบูรณ์ ส่วนการแปลงของอาตาริ จากัวร์ กำลังอยู่ในระหว่างการพัฒนาและมีกำหนดจะเผยแพร่ประมาณไตรมาสที่สี่ของ ค.ศ. 1995 แต่ก็ไม่เคยเปิดตัวออกมา
ไม่มีเวอร์ชันที่บ้านใดที่เข้ากันได้กับไลต์กัน พอร์ตซูเปอร์นินเทนโดเอ็นเตอร์เทนเมนต์ซิสเตมและเมกาไดรฟ์ได้ลดระดับเลือด รวมทั้งเหล่านักเต้นยั่วยวน (สวมบทโดยแคร์รี ฮอสกินส์) ที่กำลังอวดกางเกงชั้นในของพวกเธอได้รับการพลิกกลับเพื่อให้พวกเธอหันหน้าเข้าหาหน้าจอ ส่วนเวอร์ชันเครื่องเล่นซีดีมีเลือดมากกว่า แต่เหล่านักเต้นยังคงหันหน้าเข้าหาหน้าจอ
แหล่งข้อมูลอื่น

Revolution X at arcade-history
เรโวลูชัน X ที่ MobyGames
เลด เซพเพลิน

| Led Zeppelin |
| --- | --- |
เลด เซพเพลินใน 1971 จากซ้ายไปขวา: จอห์น พอล โจนส์ จิมมี เพจ จอห์น บอนแฮม โรเบิร์ต แพลนต์
ข้อมูลพื้นฐาน
แนวเพลง: ฮาร์ดร็อก เฮฟวีเมทัล บลูส์ร็อก โฟล์กร็อก
ช่วงปี: ค.ศ. 1968 - 1980

สมาชิก: จิมมี เพจ (Jimmy Page) โรเบิร์ต แพลนต์ (Robert Plant) จอห์น พอล โจนส์ (John Paul Jones) จอห์น บอนแฮม (John Bonham)

เว็บไซต์: http://www.ledzeppelin.com/
เลด เซพเพลิน (อังกฤษ: Led Zeppelin) เป็นวงดนตรีร็อกจากอังกฤษ ก่อตั้งในปี พ.ศ. 2511 โดยจิมมี เพจ (กีตาร์), โรเบิร์ต แพลนต์ (ร้องนำ), จอห์น พอล โจนส (เบส, คีย์บอร์ด) และจอห์น บอนแฮม (กลอง)  ได้รับการยอมรับว่าเป็นวงดนตรีเฮฟวีเมทัลวงแรกๆ  เช่นเดียวกับ ดีพ เพอร์เพิล และแบล็ก แซบบาธ
เลด เซพเพลินได้รับการยอมรับเป็นอย่างสูง สามารถขายอัลบั้มได้ถึง 300 ล้านแผ่นทั่วโลก  และ 111.5 ล้านแผ่น เฉพาะในสหรัฐอเมริกา  ได้รับการจัดอันดับจาก VH1 ให้เป็นวงดนตรีร็อกยอดเยี่ยมอันดับ 1  และได้รับการยกย่องจากนิตยสารโรลลิงสโตน ให้เป็น "วงดนตรีที่ "เฮฟวี่" ที่สุดตลอดกาล" และ "วงดนตรีที่ยิ่งใหญ่ที่สุดใน ทศวรรษ 1970"
เลด เซพเพลิน ได้ยุบวงลงในปี พ.ศ. 2523 หลังจากมือกลองคือ จอห์น บอนแฮม เสียชีวิตจากอาการสำลักเนื่องจากดื่มเหล้าหนัก  แต่สมาชิกที่เหลือของวงยังกลับร่วมแสดงอย่างสม่ำเสมอ โดยเฉพาะในวันที่ 10 ธันวาคม พ.ศ. 2550 สมาชิกสามคนที่เหลือ ได้แสดงคอนเสิร์ตร่วมกันที่กรุงลอนดอน โดยมี เจสัน บอนแฮม บุตรชายของจอห์น บอนแฮม เล่นในตำแหน่งมือกลอง
เลด เซพเพลิน มีบทเพลงที่ได้รับความนิยมอย่างสูง ได้แก่ Communication Breakdown ,Whole Lotta Love ,Black Dog ,Rock and Roll, Stairway to Heaven เป็นต้น
โดยบทเพลง "Stairway to Heaven" ถูกจัดอันดับเป็นอันดับ 1 จาก VH1 ให้เป็นเพลงร็อคที่ดีที่สุดตลอดกาล
ผลงาน

1969: Led Zeppelin
1969: Led Zeppelin II
1970: Led Zeppelin III
1971: Led Zeppelin IV (ชื่อที่รู้จักกัน)
1973: Houses of the Holy
1975: Physical Graffiti
1976: Presence
1979: In Through the Out Door
1982: Coda
สมาชิกวง > เลด เซพเพลิน

โรเบิร์ต แพลนต์ – ร้องนำ, ฮาร์โมนิกา, เพอร์คัสชัน
จิมมี เพจ – กีตาร์
จอห์น พอล โจนส์ – เบส, คีย์บอร์ด
จอห์น บอนแฮม – กลอง
สมาชิกวง > แขกรับเชิญเมื่อแสดงสด

โทนี่ ธอมป์สัน – กลอง (1985)
ฟิล คอลลินส์ – กลอง (1985)
พอล มาร์ติเนซ – เบส (1985)
เจสัน บอนแฮม – กลอง, เครื่องกระทบ (1988, 1995, 2007)
ไมเคิล ลี – กลอง (1995)
แสดงสดที่ชิคาโก ในปี พ.ศ. 2518
การกลับมารวมตัวกันที่ลอนดอน ในปี พ.ศ. 2550 โดยบุตรชายของ จอห์น บอนแฮม ร่วมเล่นในตำแหน่งกลอง
แหล่งข้อมูลอื่น

Led Zeppelin: Official Site
Atlantic Records: Led Zeppelin เก็บถาวร 2008-12-01 ที่ เวย์แบ็กแมชชีน
Led Zeppelin Official MySpace Page
เลมอน

ระวังสับสนกับ มะนาว
| เลมอน |
| --- | --- |

ส้ม x ลิมอน

การจำแนกชั้นทางวิทยาศาสตร์
อาณาจักร:: พืช
ไม่ได้จัดลำดับ:: พืชดอก
ไม่ได้จัดลำดับ:: พืชใบเลี้ยงคู่แท้
ไม่ได้จัดลำดับ:: โรสิด
อันดับ:: เงาะ
วงศ์:: ส้ม
สกุล:: ส้ม
สปีชีส์:: เลมอน (C.  limon)
ชื่อทวินาม
Citrus limon (L.) Osbeck

ชื่อพ้อง
  รายการ Citrus × aurantium subsp. bergamia (Risso & Poit.) Engl.  Citrus aurantium subsp. bergamia (Risso) Wight & Arn.  Citrus aurantium var. bergamia (Risso) Brandis  Citrus × aurantium var. mellarosa (Risso) Engl.  Citrus × bergamia Risso & Poit.  Citrus × bergamia subsp. mellarosa (Risso) D.Rivera & al.  Citrus × bergamota Raf.  Citrus × limodulcis D.Rivera, Obón & F.Méndez  Citrus × limonelloides Hayata  Citrus × limonia Osbeck  Citrus × limonia var. digitata Risso  Citrus × limonum Risso  Citrus medica var. limon L.  Citrus medica f. limon (L.) M.Hiroe  Citrus medica f. limon (L.) Hiroë  Citrus medica subsp. limonia (Risso) Hook. f.  Citrus × medica var. limonum (Risso) Brandis  Citrus × medica subsp. limonum (Risso) Engl.  Citrus medica var. limonum (Risso) Brandis  Citrus × mellarosa Risso  Citrus × meyeri Yu.Tanaka  Citrus × vulgaris Ferrarius ex Mill.  Limon× vulgaris Ferrarius ex Miller  
เลมอน (อังกฤษ: lemon, เล-มอน, ชื่อวิทยาศาสตร์ Citrus limon) เป็นพืชในสกุลส้มเป็นไม้พุ่ม มีหนามเฉพาะปลายยอด ใบเดี่ยว เมื่อขยี้ใบจะได้กลิ่นหอมแรง ดอกสีขาว มีกลิ่นหอม ผลรูปกลมรี ปลายผลมีติ่งแหลม ผลอ่อนสีเขียว สุกแล้วเป็นสีเหลือง เนื้อในฉ่ำน้ำ มีหลายเมล็ด
ผลส่วนใหญ่จะใช้สำหรับนำมาทำเป็นน้ำเลมอน ถึงแม้ว่าบางครั้งจะมีการใช้กากและเปลือกในการทำอาหารหรือของหวาน เลมอนมีส่วนประกอบของ กรดซิตริก ประมาณ 5% ซึ่งทำให้เลมอนมีรสชาติที่เปรี้ยว และมีค่า pH ประมาณ 2 ถึง 3 ด้วยความเป็นกรดนี้เลมอนในบางประเทศจะถูกใช้นำเป็นวัตถุในการทดสอบทางวิทยาศาสตร์ ทดแทนสารที่เป็นกรดอื่นที่ราคาสูงกว่า[ต้องการอ้างอิง]
เลมอนที่นำมาทำเป็นน้ำจะเรียกว่า เลมอนเนด หรือน้ำเลมอน เปลือกเลมอนมีกลิ่นหอมเฉพาะตัว ใช้เป็นส่วนประกอบของขนมหวานเช่น พายเลมอน และนอกจากนี้เลมอนยังถูกนำมาใช้แต่งกลิ่นในน้ำอัดลม เช่น ในเครื่องดื่มยี่ห้อสไปรท์และเซเว่นอัพเปลือกมีสรรพคุณช่วยขับลม รักษาอาการท้องอืด ท้องเฟ้อ แน่นจุกเสียดได้
ดูเพิ่ม

ส้ม และ มะนาว พืชในกลุ่มเดียวกัน
↑  "The Plant รายชื่อ:Citrus limon (L.) Osbeck". Royal Botanic Gardens Kew and Missouri Botanic Garden. คลังข้อมูลเก่าเก็บจากแหล่งเดิมเมื่อ 2020-11-17. สืบค้นเมื่อ February 20, 2017.
เลย์ลา

1970 ซิงเกิลโดยเดเร็กแอนด์เดอะโดมิโนส์ (Derek and the Dominos)
เลย์ลา (อังกฤษ: Layla) เป็นเพลงจากอัลบั้ม Layla and Other Assorted Love Songs ของวงเดเร็กแอนด์เดอะโดมิโนส์ วงดนตรีแนวบลูส์ร็อกในช่วงทศวรรษ 1970  แต่งโดยอีริก แคลปตันและจิม กอร์ดอน  เคยติดอันดับสองครั้งในปี 1970 บรรเลงโดยเดเร็กแอนด์เดอะโดมิโนส์ และเมื่อแคลปตัน นำมาบรรเลงในแบบอคูสติก ในอัลบัม Unplugged ปี 1993 ก็ติดอันดับอีกครั้งหนึ่ง พร้อมกับได้รับรางวัลแกรมมีสาขาเพลงร็อกยอดเยี่ยม ประจำปีนั้น
อีริก แคลปตัน แต่งเพลงนี้โดยได้รับแรงบันดาลมาจากการที่เขาหลงรักแพตตี บอยด์  ภรรยาของจอร์จ แฮริสัน เพื่อนสนิทของเขา โดยแคลปตันเองก็ไม่ได้ปิดบังความรู้สึกนี้ต่อเพื่อนๆ ในวง และก็ยังคงมิตรภาพที่ดีต่อกันมา  เมื่อบอยด์กับแฮริสันหย่าขาดกันในปี ค.ศ. 1974 เธอได้มาใช้ชีวิตกับแคลปตัน และแต่งงานกันในอีกห้าปีถัดมา ในปี ค.ศ. 1979  ชื่อเพลง "Layla" นี้ มาจากตำนาน Layla and Majnun (ليلى ومجنون) ของเปอร์เซียในคริสต์ศตวรรษที่ 12  เกี่ยวกับบุคคลที่มีอยู่จริงในประวัติศาสตร์ สมัยศตวรรษที่ 7
ในปี 2004 เพลงนี้ได้รับการจัดอันดับโดยนิตยสารโรลลิงสโตน ติดอันดับ 27 จาก 500 เพลงยอดเยี่ยมตลอดกาล
แหล่งข้อมูลอื่น

"Reason to Rock" review